- Hebru
- <
- 5
- >

5
1 Kaminawk salak hoi qoih ih qaimanawk boih loe, kaminawk ih zaehaih pongah Sithaw khaeah tangqum hoiah angbawnhaih sak pae hanah tok to paek ah oh: 2 qaima angmah to doeh thazokhaih to tawnh toeng pongah, kamthu hoi loklam amkhraeng kaminawk nuiah tahmenhaih a tawnh. 3 LEV 9.7.To pongah anih loe minawk han hoi angmah hanah doeh zae angbawnhaih to sak han angaih. 4 EXO 28.1.Sithaw mah Aron kawk baktih toengah, Sithaw mah kawk ih kami ai ah loe, mi mah doeh angmah koehah hae baktih kalen qaima tok hae sah thai ai.
Dungzan qaima
5 Saam 2.7.To baktih toengah Kri doeh angmah koehah kalen koek qaima ah om ai; Sithaw mah ni Anih khaeah, Nang loe ka Capa ah na oh, nang loe vaihniah kang tapen, tiah thuih. 6 Saam 110.4.Cabu thung ih ahmuen maeto ah loe Sithaw mah, Nang loe Melkisedik baktiah dungzan qaima ah na oh, tiah thuih let. 7 Mathai 26.36-46; Mark 14.32-42; Luk 22.39-46.Jesu loe taksa ah oh naah, duekhaih thung hoi pahlong thaih Sithaw khaeah, tha hoi hangh moe, mikkhraetui hoiah tahmen hnikhaih lawk to thuih; Sithaw zithaih hoiah kho a sak pongah lawkthuihaih lok to Sithaw mah tahngaih pae; 8 Anih loe Capa ah oh, toe patangkhanghaih hoiah lok tahngaihaih to amtuk; 9 to pongah anih loe akoephaih to hnuk moe, Anih tang kaminawk boih khaeah dungzan pahlonghaih paekkung ah oh; 10 Melkisedik baktiah Jesu loe Sithaw mah kawk ih kalen koek qaima ah oh boeh. 11 To kami kawng thuih han vop mang vop, toe na thaih o kop ai pongah, thuih han rai parai.
Muihtla qoenghaih
12 1 Korin 3.2.Vaihi loe patukkung ah na oh o han atue mah phak boeh, toe nangcae hanah Sithaw lok takung hoi patuk let kami to angaih vop; nangcae loe buh kaham caa ai ah, tahnutui ni na naek o han angai vop. 13 Tahnutui nae kami loe, nawkta ah oh pongah, toenghaih lok amtukhaih bangah panoekhaih tawn ai. 14 Buh kaham loe kasae kahoih pathlaeng thaih, panoekhaih katawn, saning coeh kaminawk han ih ni oh.

- Hebru
- <
- 5
- >

5.3 LEV 9.7.

5.4 EXO 28.1.

5.5 Saam 2.7.

5.6 Saam 110.4.

5.7 Mathai 26.36-46; Mark 14.32-42; Luk 22.39-46.

5.12 1 Korin 3.2.

Public Domain